Document ID: 31993L0111

Id-Direttiva tal-Kummissjoni 93/111/KE
ta' fl-10 ta' Diċembru 1993
li temenda d-Direttiva 93/10/KEE dwar il-materjali u l-oġġetti magħmula minn pellikola taċ-ċellulosi riċiklata intiża biex tiġi f'kuntatt mal-oġġetti ta' l-ikel
IL-KUMMISJONMI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat id-Direttiva tal-Kunsill 89/109/KEE tal-21 ta' Diċembru 1998 dwar l-approssimazzjoni tal-liġijiet ta' l-Istati Membri li jirrigwardjaw il-materjali u l-oġġetti intiżi li jiġu f'kuntatt mal-oġġetti ta' l-ikel [1], u b'mod partikolari l-Artikolu 3 tagħha,
Billi l-Artikolu 2 tad-Direttiva tal-Kummissjoni 92/15/KEE [2] jipprojbixxi, mill-1 ta' Lulju 1994, il-kummerċ fi u l-użu ta' pellikola taċ-ċellulosi riċiklata li hija ntiża li tiġi f'kuntatt mal-oġġetti ta' l-ikel u li mhix konformi mad-Direttiva tal-Kunsill 83/229/KEE [3];
Billi l-Artikolu 5 tad-Direttiva tal-Kummissjoni 93/10/KEE [4] jipprojbixxi, mill-1 ta' Jannar 1994, il-kummerċ fi u l-użu ta' l-istess prodotti li la huma konformi ma' din id-Direttiva u l-anqas mad-Direttiva 83/229/KEE;
Billi l-Artikolu 5 tad-Direttiva 93/10/KEE għandu għaldaqstant jiġi emendat biex jelimina l-inkonsistenza bejn id-dati speċifikati fid-Direttivi 92/15/KEE u 93/10/KEE;
Billi l-miżuri li hemm provvediment dwarhom f'din id-Direttiva huma bi qbil mal-opinjoni tal-Kumitat Permanenti għall-Oġġetti ta' l-Ikel,
ADOTTAT DIN ID-DIRETTIVA:
L-Artikolu 1
It-tieni inċiż ta' l-Artikolu 5(1) tad-Direttiva 93/10/KEE huwa mibdul b'dan li ġej:
"- ipprojbixxi, mill-1 ta' Jannar 1994, il-kummerċ fi u l-użu ta' pellikola taċ-ċellulosi riċiklata li hija ntiża li tiġi f'kuntatt mal-oġġetti ta' l-ikel u li la hija konformi ma' din id-Dierttiva u lanqas mad-Direttiva 83/229/KEE, apparti minn pellikola li d-Direttiva 92/15/KEE tipprojbixxi mill-1 ta' Lulju 1994."
L-Artikolu 2
Din id-Direttiva għandha tidħol fis-seħħ fit-tielet jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.
Magħmula fi Brussel, fl-10 ta' Diċembru 1993.

Labels: 20
3
17
15